Mestrene vandt sikkert 6-2 over White Hawks. Herning førte 4-0 før høgene fik hul på bylden med Greg Janicas scoring. Rasmus Bjerrum stod for frederikshavnernes anden scoring. Lørdag aften spiller White Hawks igen når man tager imod SønderjyskE. - Indstillingen skal være bedre, og vi skal være mere skarpe i begge ender af banen allerede mod SønderjyskE, sagde høgenes cheftræner Henrik Christiansen efter nederlaget i premieren til nordjyske.dk.

Opsummering:
De frederikshavnske høge kunne intet stille op på udebane mod de forsvarende mestre fra Herning i torsdagens premierekamp Al-Bank Ligaen.